(Návrh)
	
UZNESENIE VLÁDY SLOVENSKEJ REPUBLIKY
č. ...
z .... 2007

k návrhu štatútu Kancelárie zástupcu Slovenskej republiky pred súdmi 
Európskych spoločenstiev

Číslo materiálu:		
Predkladateľ: 	podpredseda vlády a minister spravodlivosti	
Vláda
A.		zrušuje

A.1.	s účinnosťou od 1. mája 2007 časť A uznesenia vlády č. 707 z 30. augusta 2006 k návrhu štatútu Kancelárie zástupcu Slovenskej republiky v konaní pred Súdnym dvorom Európskych spoločenstiev a Súdom prvého stupňa Európskych spoločenstiev
 	
B.	schvaľuje

B.1.	štatút Kancelárie zástupcu Slovenskej republiky pred súdmi Európskych spoločenstiev (ďalej len „štatút“)

C.	ukladá

členom vlády
predsedom ostatných ústredných orgánov štátnej správy

C.1.	poskytovať zástupcovi Slovenskej republiky pred súdmi Európskych spoločenstiev pri plnení jeho úloh potrebnú a včasnú súčinnosť a postupovať v súlade so štatútom

	priebežne

	
členom vlády
	vedúcemu Úradu vlády Slovenskej republiky
	predsedníčke Protimonopolného úradu Slovenskej republiky
	predsedovi Úradu pre verejné obstarávanie
	predsedníčke Úradu priemyselného vlastníctva Slovenskej republiky

C.2.	vytvoriť v súlade so štatútom organizačné, personálne a materiálno-technické  predpoklady na adekvátne plnenie úloh členov Medzirezortnej komisie pre zastupovanie Slovenskej republiky pred súdmi Európskych spoločenstiev (ďalej len „komisia“) 

		priebežne

C.3.	zabezpečiť, aby stanoviská a informácie komunikované členmi komisie zástupcovi Slovenskej republiky pred súdmi Európskych spoločenstiev boli komunikované v mene dotknutého orgánu ako celku

	priebežne

C.4.	v súlade so štatútom vymenovať nových členov  komisie alebo potvrdiť doterajších členov komisie, v súlade so štatútom vymenovať zástupcov členov komisie a oznámiť vymenovanie alebo potvrdenie týchto osôb zástupcovi Slovenskej republiky pred súdmi Európskych spoločenstiev

	do 15. mája 2007

D. 	odporúča
    
guvernérovi Národnej banky Slovenska
generálnemu prokurátorovi
predsedovi Telekomunikačného úradu Slovenskej republiky
predsedovi Úradu pre reguláciu sieťových odvetví

D.1.	poskytovať zástupcovi Slovenskej republiky pred súdmi Európskych spoločenstiev pri plnení jeho úloh potrebnú a včasnú súčinnosť a postupovať v súlade so štatútom

	priebežne

D.2.	vytvoriť v súlade štatútom organizačné, personálne a materiálno-technické  predpoklady na adekvátne plnenie úloh členov komisie 

	priebežne

D.3.	zabezpečiť, aby stanoviská a informácie komunikované členmi komisie zástupcovi Slovenskej republiky pred súdmi Európskych spoločenstiev boli komunikované v mene dotknutého orgánu ako celku

	priebežne

D.4.	v súlade so štatútom vymenovať nových členov  komisie alebo potvrdiť doterajších členov komisie, v súlade so štatútom vymenovať zástupcov členov komisie a oznámiť vymenovanie alebo potvrdenie týchto osôb zástupcovi Slovenskej republiky pred súdmi Európskych spoločenstiev

	15. mája 2007

Vykonajú:	členovia vlády
		predsedovia ostatných ústredných orgánov štátnej správy

Na vedomie:	predseda Národnej rady Slovenskej republiky
guvernér Národnej banky Slovenska
	generálny prokurátor
predseda Telekomunikačného úradu Slovenskej republiky
predseda Úradu pre reguláciu sieťových odvetví